
Parlamentul  României

Camera  Deputaţilor

Comisia pentru Sănătate şi Familie         Nr.4c-8/16 /6 februarie 2014 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra propunerii legislative pentru completarea art.182 din Legea nr.95/2006 privind reforma în domeniul sănătăţii     (Plx559/2013), trimisă Comisiei pentru sănătate şi familie spre dezbatere,  în fond, cu adresa nr. Plx 559/2013 din 2 decembrie 2013.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

RODICA NASSAR


                      Costică Canacheu

Parlamentul  României

Camera  Deputaţilor
Comisia pentru Sănătate şi Familie      Nr.4c-8/16 /6 februarie 2014
R A P O R T  

asupra propunerii legislative pentru completarea art.182 din Legea nr.95/2006 privind reforma în domeniul sănătăţii
 (Plx 559/2013)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, în fond, cu propunerea legislativă pentru completarea art.182 din Legea nr.95/2006 privind reforma în domeniul sănătăţii, trimisă cu adresa  nr. Plx 559/2013 din 2 decembrie 2013.

Senatul, în calitate de primă Cameră sesizată, a respins propunerea legislativă în şedinţa din 28 noiembrie 2013. 

La întocmirea prezentului raport Comisia a avut în vedere :

· avizul favorabil al Consiliului Legislativ (nr.561 din 17.06.2013) , cu observaţii şi propuneri;

· avizul negativ al Consiliului Economic şi Social (nr.1725 din 4.06.2013);

· avizul negativ al Comisiei juridice, de disciplină şi imunităţi ( nr.Plx 559 din 16.12.2013);

· avizul negativ al Comisiei pentru muncă şi protecţie socială (nr.4c-7/703 din 10.12. 2013);
· punctul de vedere negativ al Ministerului Sănătăţii (nr.EN5528 din 17.06.2013).
Propunerea legislativă are ca obiect de reglementare completarea art.182 din Legea nr.95/2006 privind reforma în domeniul sănătăţii, cu modificările şi  completările ulterioare, în vederea creării cadrului juridic pentru ocuparea posturilor vacante din unităţile sanitare, pe  categorii de personal şi  pe  tipul de activităţi medicale, în funcţie de normative de personal prevăzute în Ordinul ministrului sănătăţii publice nr.1778/2006, cu  modificările şi  completările ulterioare.

Membrii Comisiei au examinat propunerea legislativă, în şedinţa din 5 februarie 2014. La lucrările comisiei au fost prezenţi 17 deputaţi din totalul de 17 membri.

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii. 

În raport de obiectul şi conţinutul său, proiectul de lege face parte din categoria legilor ordinare.
În urma dezbaterilor, Comisia pentru sănătate şi familie a  hotărât, cu unanimitate de voturi, să propună plenului Camerei Deputaţilor, respingerea propunerii legislative pentru completarea art.182 din Legea nr.95/2006 privind reforma în domeniul sănătăţii,  din următoarele considerente:
- statele de funcţii ale unităţilor sanitare subordonate Ministerului Sănătăţii sunt elaborate cu respectarea Ordinului ministrului sănătăţii nr.1224 din 16 septembrie 2010 privind aprobarea normativelor de personal pentru asistenţa medicală spitalicească;

- statele de funcţii ale unităţilor sanitare subordonate autorităţilor administraţiei publice locale trebuie să respecte Ordinul ministrului sănătăţii nr.1224 din 16 septembrie 2010 privind aprobarea normativelor de personal pentru asistenţa medicală spitalicească.

- astfel, posturile vacante se scot la concurs conform aprobării acestora în statul de funcţii, posturi care trebuie să cuprindă denumirea funcţiei, gradul/treapta profesională, nivelul de studii.
          PREŞEDINTE,                                                 SECRETAR,
        RODICA NASSAR                                         FLORIN BUICU
                                                                                                           Marinescu Gheorghe - Şef birou

                                                                                                               Întocmit, 

                                                                                                            Spînu Livia – Consilier parlamentar

